《贺伯祖母暨厥耄堂叔寿 其一》
明代·李江

何处笙歌闹耳边，丽洞廷寿设华筵。宝炉香动箕和斗，海屋筹添百又千。

群列孙英绳羽咏，一贞乾德衍瓜绵。四朝萱绿廷荆茂，代舞班斓绕膝前。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。